«АВИМЕД» көпсалалы колледжі

Оқу сабағының жоспары

|  |  |  |
| --- | --- | --- |
| Сабақ тақырыбы | Балалардың тіс жақ жүйесінің анатомиялық-физиологиялық ерекшеліктері. Сүт тістесу, аралас тістесу, тұрақты тістесу жайлы түсінік. Асқынған тіс жегінің, ЛОР ағзаларының ауруларының және жаман әдеттердің тіс- жақ ақауларының пайда болуына тигізетін әсері. Уақытша және тұрақты тістердің шығу мерзімдері. Физиологиялық тістесу түрлері. | |
| Модуль /пән атауы | АП 20 Ортодонттық конструкциялар жасау техникасы негіздері | |
| Дайындаған педагог | Ташева Ж.Ұ | «07» қыркүйек 2021ж. |
| **1.Жалпы мәліметтер:** | | |
| Курс, оқу жылы, топ | 2021-2022 оқу жылы  Курс 4  СТ-18/29 | |
| Сабақтың түрі | Теориялық | |
| 2.Мақсаты мен міндеттері: | Білім алушыларға сүт тістесу, аралас тістесу, тұрақты тістесу жайлы түсінік беру. | |
| 3 Оқу-жаттығу процесінде білім алушылар меңгеретін күтілетін нәтижелер және кәсіби дағдыларының тізбесі | Балалардың тіс жақ жүйесінің анатомиялық-физиологиялық ерекшеліктері туралы алған білімдерін тәжірибе жүзінде қолдана алады.  Балалардың тіс жақ жүйесінің анатомиялық-физиологиялық ерекшеліктерін білді. | |
| 4. Қажетті ресурстар | Суреттер, көрнекті материал кітапша, жартылай ізденісті тапсырмалар | |
| **5. Сабақтың барысы** | | |
| Сабақтың құрылымы | | |

|  |
| --- |
| **Уақыт 90 *мин*** |

|  |  |  |
| --- | --- | --- |
| **№** | **Сабақтың элементтері, оқу сұрақтары, оқытудың**  **әдіс - тәсілдері** | **Қосымша, өзгерістер,**  **ескертпелер** |
| **5.1**  **5.2** | **Сабақты ұйымдастыру:** оқушылармен сәлемдесу,оқушылардың сабаққа қатысымын тексеру,назарын сабаққа аудару; сабақтың мақсатын түсіндіру.  **Жаңа тақырыпты түсіндіру:**  Адам тістері шамамен ұрықтық дамудың жетінші аптасында құрыла бастайды. Осы кезде болашақ жоғарғы және төменгі жақ сүйегінің альвеолярлы өсінділері аймағында [ауыз](https://kk.wikipedia.org/wiki/%D0%90%D1%83%D1%8B%D0%B7" \o "Ауыз) қуысын қаптайтын эпителийдің қалындаған жері пайда болып, ол доға тәрізді табақша түрінде астыңғы жақтан мезенхимаға бітісе өсе бастайды. Көп ұзамай бұл эпителий табақшасы тереңге бойлай өсуін жалғастыра, ұзына бойына бір-бірімен тік бұрыш жасай орналасқан екі табақшаға бөлінеді.  *Жаңа туылған сәбидің ауыз қуысының ерекшеліктері*   * Жаңа туған сәбидің ауыз қуысы және шайнау аппаратының элементтері ему актісіне толықтай бейімделген болады. * Тұмсық сияқты айқын көлденең еріндер, олардың дөңгелек бұлшықеті жақсы дамыған болады; * Эластикалық, эластикалық талшықтары көп шырышты қабықтың дубликатурасы түріндегі қызылиектік мембрана болады. * 4-5 жұп таңдай тыртыстары, олардың арқасында қатты таңдайдың алдыңғы бөлімінде бұдырлық пайда болады, ол емшекті ұстап қалуға арналаған; * Салыстырмаллы үлкен тіл; * Ұрттардың майлы қабаты және Биш денешіктері, олар ему кезінде ауыз қуысында жабысушы эффект және теріс қысымды тудырады; * Жұтқыншаққа кіру орнының жоғары орналасуы (таңдай пердесінің төменгі артқы қырының деңгейінде) және оның тек мұрын қуысымен байланысуы балаға бір уақытта тыныс алуға, емуге және жұтуға мүмкіндік береді; * Буын төмпешігінің және окципитальді жеткізіксіз дамыған тармақтың еңкеюінің болмауы, төменгі жақсүйектің дистальді орналасуы, кең жалпақ буын шұңқыры, жеткіліксіз дамыған буынішілік диск және буындық конус ему кезіндегі төменгі жақсүйектің сагитальды ңбеткейде кедергісіз жылжуына мүмкіндік береді;   Тіс адам өмірінде екі рет шығады. Алғашқыда 20 сүт тісі шығады. Олар дені сау сәбилерде алты айдан бастап екі жарым, кейде үш жасқа дейін шығып болады. Кейін сүт тістер орнына кәдімгі тұрақты 28 – 32 тістер шыға бастайды. Жүктілік кезеңінің алғашқы триместрінде ананың тамақтануы өте маңызды, себебі осы уақытта негізгі баланың мүшелерінің дамуы, соның ішінде тіс жақ жүйесінің қалыптасуы жүреді. Жүкті ана толыққанды ақуыздар, көмірсулар, майлар, микроэлементтер мен минералдарды физиологиялық мөлшерде қабылдау қажет. Ананың тәуліктік рационында 110 г ақуыз, 75 г майлар, 350 г көмірсулар қабылдау қажет, бұлардың барлығы бірігіп 2400-2700 ккал энергия сақтап, жүкті ананың толыққанды қажеттілігін толықтырып және асқазан ішек жолдарының жақсы жұмыс істеуіне әсер етеді. Анасының тағамға деген дәмі өзгерген жағдайда қыщқыл орамжапырақ, тұздатылған қияр, балық және оның уылдырығын қабылдауға болады. Жүктілік кезінде тамақтану рационынан сахароза және оны алмастырушы заттарды пайдаланбаған жөн. Табиғи тамақтану тіс жақ жүйесінің қалыптасуында жетекші рөл атқарады. Баланы емізу, оның бұлшақ еттерінің дұрыс жұмыс істеуіне әсер етеді. Ананың сүті барлық ақуыз, майлар мен көмірсілардың балансталуы арқасында баланың тамақтануының ең қажетті тамақ болып табылады. Тамақтану барысында сүт баланың жақтарымен әсерлесе отырып, оның болашақта жақтыраның дамуына әсер етеді. Жасанды тамақтану барысында бұлшық еттердің жұмысы өзгеріп, олар алвеола доғаларының дамуына әсер етеді. Бұдан сақтану үшін жасанды тамақтану техникасын сақтап, дұрыс өткізу керек.  *Баланың туылғаннан кейінгі тамақтану әдісінің бұзылысы*  Баланың туылғаннан кейінгі тамақтану әдісін дұрыс сақтамау және тамақтың құрамының рациональды болмауы алып келеді:   * Тіс-жақ жүйесінің деформациясына; * Тіс-жақ жүйесінің қалыптасуының бұзылысына; * Тістем аномалиясына; * Тіс доғасының деформациясына; * Тіс жегіге; * тіс ұрықтарының дамуының аномалиясына; * Тісті ерте жұлуға алып келеді   ***Тіс жақ жүйесінің дамуына байланысты тістемнің дамуын 5 кезеңге бөлеміз:***  **Бірінші кезең: бала туылғаннан жарты жасына дейін** Бәріміз білетініміздей, балалар тістерінсіз туылады, альвеолярлы доғасы жартышар пішіндес болады. Жоғарғы және төменгі жақ альвеолярлы өсіндісінің алдыңғы беткейінің арасында– 1-1,5 см саңылау болады,төменгі жақ артқа қарай орналасқан. (ретрогения).  **Екінші кезең: 6 айдан 3,5 жасқа дейін**  Уақытша тістемнің дамып жатқан кезеңі. Уақытша тістері толық шыққан. Сүт тістері шығып келе жатқанда ретрогения жойылады, ал қалыпты тістемге тиесілі: Жоғарғы күрек тістердің төменгі күрек тістерді жабуы (1/2 бөліктен көп). Тіс қатарының формасы жартылай дөңгелектенген. Жоғарғы жақтың екінші азу тісінің мезиальды ұрттық төмпешігі төменгі аттас азу тістің көлденең төмпешігіне түйісу керек. Диастемалар мен тремалар болмайды. Бірінші жылының соңында сору қызметі жойылады да, үш жасында сөйлеу, шайнау, дұрыс жұтұну дами бастайды.  **Үшінші кезең: 3 жастан 6 жасқа дейін**  Қалыптасқан уақытша тістем, бұл кезде жақтың өсуі жүріп жатады, тұрақты тістердің шығуына дайындалады. Бұл кезеңде қалыпты жағдай деп мыналарды санауға болады: Біріншіден, диасмтема мен тремалар пайда болуы мүмкін. Екіншіден, уақытша азу тістердің төмпешіктері қажалады. Үшіншіден, күрек тістік жабылу тік тістемге дейін жойылады.  Все функции (жевание, глотание, речь) к 6 годам должны быть полностью сформированы.  **Төртінші кезең: 6-12 жас**  Бұл кезеңде сүт тістер тұрақты тістерге ауысып жатады, яғни аралас тістем болады. Жақтың активті түрде өсуі жүріп жатады. 12 жастағы балаға қалыпты болып саналатын негізгі белгілер: Жоғарғы күрек тістер төменгі күрек тістерді жабуы 1/3 тен аспауы керек Төменгі жақ тіс қатарының формасы– парабола, жоғарғы тіс қатарының формасы – жартылай эллипс. Тремадар мен диастемалар болмауы керек. Жоғарғы жақтың екінші азу тісінің мезиальды ұрттық төмпешігі төменгі аттас азу тістің көлденең төмпешігіне түйісу керек.  **Бесінші кезең: 12-15жас** Барлық уақытша тістер тұрақты тістерге ауысып, Тұрақты тістем қалыптасқан кезең. Әрбір тістің екі антогогисті болу керек. Жоғарыда айтылған қалыпты белгілер болу керек.   Жақтың өсуінің және тістердің шығуында бұзылыс болған жағдайда әртүрлі аномалиялар пайда болады. Мысалы, күрек тістердің, сүйір тістердің, бірінші кіші азу тістердің жоқтығы, күрек тіс аймағында тығыздық (егер жақтың өсуі ақырындап, ал тістер үлкен болып шығуы) немесе керісінше диастемаларлың пайда болуы; тістердің орналасуының, көлемінің, санының дұрыс болмауы; патологиялық тістемнің пайда болуы және т.б  *Сүттістердің бірқатар ерекшелігі*: олардың көлемі кішілеу, төмпешіктері мен ажырасатын түбірлері аздау. Сүттістер мен тұрақты тістердің түбірлері саны бірдей. Сүттістердің шығуы яғни қызыл иектің жұқарып, ауыз қуысында тіс сауытының пайда болуы туғаннан кейін 6-7 айда басталып, 3 жасқа қарай аяқталады. Барлығы 20 сүттіс шығады. Олардың тіс формуласы былай болады: 2•1•2.Цифрлар әрбір жақ сүйегінің жартысындағы тіс санын көрсетеді: екі күрек тіс, бір иттіс, екі үлкен азу тіс. Алты жыл өткеннен кейін сүттістер тұрақты тістермен ауыса бастайды: жиырма сүттіске қосымша жаңа тістер шығып, әрбір сүттіс тұрақты тіспен ауысады. *Тұрақты тістердің шығуы* бірінші үл-кен азу тістен басталып, үшінші азу тістен басқа тістер 12-13 жаста шығып болады. Үшінші үлкен азу тіс 18 бен 30 жас арасында шығады. Адам жақсүйегінің тұрақты тістер формуласы былай болады: 2•1•2•3, барлығы 32. Стоматологиялық тәжірибеде бірінші күрек тістен бастап соңғы үлкен азу тіспен аяқтап реттік саны ыңғайлы формуланы пайдаланады: 1,2 (күректістер), 3 (иттіс), 4,5 (кіші азу тістер), 6,7,8 (үлкен азу тістер).  *Сүттістер мен тұрақты тістердің шығу реті мен уақыты*  ***Сүттістер.***  Медиальды күрек тістер: 6-8 айда  Бүйір күрек тістер: 8–12 айда  Бірінші азу тістер 12-16 айда  Иттістер:16-20 айда  Екінші азу тістер: 20 – 30 айда  ***Тұрақты тістер.***  Бірінші үлкен азу тіс: 6-7 жас (10-11)  Медиальды күрек тістер:5-7 жас (7-9)  Бүйір күрек тістер: 6-8 жас (8-10)  Бірінші кіші азу тістер:7-11 жас (11-12)  Иттістер:8-12 жас (12-14)  Екінші кіші азу тістер:10-13 жас (12)  Екінші үлкен азу тістер:9-13 жас(15)  Үшінші үлкен азу тістер:18-25 жас  ***Физиологиялық тістесуге***: толығымен шайнау қызметін, сөйлеу және эстетиканы қамтамасыз ету жатады.  **Ортогнатиялық тістемнің** белгілері барлық тістерге қатысты болса, ал басқа тістемнің түрлері тек алдыңғы немесе шайнау тістеріне қатысты болуымен сипатталады.  ***Барлық тістерге қатынасты түйісу белгілері.*** Әрбір тіс екі антогонистпен түйіседі – негізгі және қосымша. Төменгі орталық күрек және жоғарғы жақтағы ақыл тіс бұған кірмейді, бұларда бір-бір антогонистен, әр бір жоғарғы тіс төменгі аттас тіске қарағанда үлкен. Бұл себепке байланысты төменгі тіс қатарына қарағанда жоғарғы тістер дистальды ығысқан. ***Алдынғы тістерге қатынасты түйісу белгілері.*** Жоғарғы және төменгі жақ күрек тістерінің арасынан өтетін ортаңғы сызық бір сагитальды жазықтықта жатады. Бұл этетикалық оптимумды қамтамасыз етеді. Симметрияның бұзылуы жымиюды көріксіздендіреді. Жоғарғы алдыңғы тістер төменгі тістердің сауытын шамамен 1/3 жауып тұрады. Төменгі алдынғы тістердің кескіш қыры жоғарғы тіс төмпектерімен қабысады. ***Шайнау тістерінің алдыңғы артқы бағытта түйісу белгілері.***Жоғарғы азу тістің алдыңғы ұрт төмпегі төменгі аттас азу тістің ұрт төмпектреі арасындағы көлденен сайда орналасқан. Бірінші жоғарғы азу тістің артқы ұрт төмпегі аралығында және екінші азу тістің алдынғы ұрт төмпегінде орналасқан. Жоғарғы және төменгі азу тістерінің төмпектерінің бұлай орналасуы көбіне мезио-дитальды қатынас деп аталады.***Шайнау тістерінің ұрт-таңдай бағытындағы түйісу белгілері.***Жоғарғы кіші және үлкен азу тістердің ұрт бұдырлары, аттас кіші және үлкен азу тістердің аттас бұдырларынан сыртқа қарай орналасқан. Бұның арқасында жоғарғы тістердің таңдай төмпегі төменгі көлденен жүлгеге сай келеді, ал төменгі ұрт – жоғарғы тістердің көлденең жүлгесіне келеді.Алдынғы төмен және бүйір тістердің жоғарғылармен жабылуы жоғарғы тіс доғасының төмеңгіден кең екендігімен түсіндіріледі. Бұның арқасында бүйір қозғалыстар және окклюзионды алаң ұлғаяды.  **Тік тістем. Т**ік тістемнің ортогнатиялық тістемнен айырмашылығы,тік тістемде жоғарғы күрек тістердің кесу қырлары төменгі күрек тістердің кесу қырларымен тікелей тиіседі.Бүйір тістердің түйісулері ортогнатиялық тістемге ұқсайды , тек олардың төпешіктері аласа болып келеді.  **Физиологиялық прогнатия және физиологиялық опистогнатия.** Бұл тістесулер ортогнатиядағы сияқты барлық түйісу белгілерімен мінезделеді. Айырмашылығы тек физиологиялық проүгнатияда альвеолярлы өсінді және алдыңғы екі жақтағы тістер алдыға еңкейіңкі болады, ал опистогнатиялықта – артқа қарай болады. |  |

|  |
| --- |
| **6. Сабақ бойынша рефлексия** |
| Оқу материялын жүйелеу,жинақтау.1.Эстафета ойыны (әңгімелеуші,тыңдаушы,бақылаушы)  2. Бүгінгі сабақтан не білдім? Не үйрендім? Нені білгім келеді? |
| **7. Үйге тапсырма** |
| 1. Гаврилов Е.И., Оксман И.М. «Ортопедическая стоматология» («Медицина», 1978г.)  2.Тақырыпқа лекция жазу  3.Тест құрастыру |